Odense Adresse-Contoirs Efterretninger, 1840-07-17
Nyborg den 14 Juli 1840. Nyborgs Jndvaanere ønskede paa en værdig Maade at lægge de Følelser for Dagen, hvormed de maatte hilse et elsket Fyrstepar, der i en lang Aarrække havde stræbt at udbrede Held, Lykke og Velsignelse i Provindsen, naar det for første Gang, efter at have modtaget den danske Krone, betraadte Fyens smilende Kyst. En talrig Mængde af Embedsmænd og Borgere fra andre Kjøbstæder i Provindsen, samt Præster og Landmænd fra Omegnen var strømmet til Nyborg, og fra den tidligste Morgenstund var Alt i livlig Bevægelse. Midt paa Skibsbroen var, efter Havnecommissionens Foranstaltning, opført en smuk Æreport i antik Smag, som skal have taget sig særdeles godt ud fra Søen af. Den blev baaren af 8 med Krandse omvundne Søiler og holdt 16 Al. i Høiden og 5 Al. i Dybden. Paa Buen var Kongens og Dronningens Navneziffre med Krone over og omvundne af Krandse, anbragte; paa Friesen, som var behængt med Guirlander, stod Byens Vaaben, og paa Frontispicen stod med forgyldte Bogstaver: Velkommen Drot og Dronning over Bølge, Vor Kjærlighed og Troskab Eder følge, Overst varede det danske Flag. Paa Byens Torv var, efter Borgerrepræsentanternes Foranstaltning, opfort en Dø Bo Æreport af Grønt, med Navneziffre, Jndskrift og Flag. Alle offentlige Bygninger og private Huse af den Vei, som Kongeparret skulde passere, endog i Forstaden, vare behængte med Krandse og Guirlander, og Deres Majestæters Navneziffre vare paa flere Steder paa forskjellig Maade anbragte. Det Hele var simpelt, men hjerteligt og velmeent. En Forening af Embedsmænd og Borgere, havde, med Hs. K. H. Kronprindsens Tilladelse, ladet Musikcorpset hidkomme fra Fredericia, for ogsaa ved det at kunne forherlige Borgerfesten. - Om Aftenen Kl. 7 1/2 ankom Deres Majestæter paa Dampskibet Mercurius, og bleve først hilsede med Kongesalut fra Kronprindsens nye Lystkutter, der laae paa Fjorden lige for Skibsbroen, udsmykket med Flag. Byens unge Damer stode paa begge Sider foran Æreporten og bag denne paraderede Borgervæbningen; Musikcorpset istemte, og saasnart Dampskibet lagde an ved Broen, udbragte Hs. K. H. Kronprindsen, (som var ankommen til Byen om Formiddagen) et "Leve for sine kongelige Forældre. Da Majestæterne havde besteget Skibsbroen, som var belagt med Tæpper og bestrøet med Grønt og Blomster, blev den til Afsyngning bestemte Velkomstsang i Aftryk paa Atlask frembaaren paa Fløiels puder af 3 unge Damer, som paa Nyborgindernes Vegne overrakte dem til Majestæterne og Kronprindsen. Dernæst blev Sangen afsjungen med Accompagnement af Musikcorpset, og saasnart den var tilende, behagede Hs. Majestæt i de naadigste Udtryk at tolke de Følelser, der besjælede ham, idet han, for første Gang som Konge, men altid som Ven betraadte Fyen, og de Ønsker han nærede, samt at udbringe et "Lever for alle brave danske Borgere. Byfogden udbragte derpaa, paa Borgernes Vegne, et "Leve for D. M. Kongen og Dronningen. Deres Majestæter passerede nu tilfods fra Skibsbroen igjennem Æreporten af den med en talrig Masse af Mennesker opfyldte Gade til Poststations=Gaarden, foran hvilken Æresvagten var opstillet. De forsamlede Embedsmænd bleve stædte til Cour, og da denne var tilende, betegnede Kongen sin Ankomst ved en Naadesgierning, som blev udøvet paa en Maade, der viste Manden med Hjerte. Paa Raadstuen, blev dernæst bl. A. et for Byen vigtigt Forehavende bragt paa Bane, og her behagede det tillige Hs. Majestæt allernaadigst at udtale sin Glæde over den venlige Modtagelse.